The Base

The Base (), սպիտակամորթ անջատողականների նեոնացիստական ռազմականացված խմբավորում։ Գործում է ԱՄՆ-ում, Կանադայում, Ավստրալիայում և Հարավային Աֆրիկայում։ Հանդես է գալիս սպիտակամորթների համար առանձին պետությունների ձևավորման օգտին։ Գործում է ահաբեկչության և գոյություն ունեցող կառավարությունները բռնի կործանելու փորձերի միջոցով։ Հարում է «վերապրողների» շարժմանը, կազմակերպում է «ատելության ճամբարներ»։

Ստեղծվել է 2018 թվականի հունիսին ԱՄՆ քաղաքացի Ռինալդո Նազզարոյի կողմից, որը հայտնի է նաև «Նորմանդական նիզակ» (Norman Spear) և «Հռոմեական գայլ» (Roman Wolf) կեղծանուններով։ Հետաքննությունների դաշնային բյուրոի տվյալներով՝ 2018 թվականին Նազզարոն իր կնոջ՝ Ռուսաստանի քաղաքացի կնոջ հետ Նյու Յորքից տեղափոխվել է Սանկտ Պետերբուրգ, որտեղից էլ շարունակում է ղեկավարել կազմակերպության աշխատանքները։

ՀԴԲ-ն The Base-ը նկարագրում է որպես «ռասայական դրդապատճառներով ռազմականացված ծայրահեղական խումբ», որը «ձգտում է կործանել ԱՄՆ կառավարությունը, հրահրել ռասայական պատերազմ և պետություն հիմնել սպիտակ ռասայի համար»::

Հայտնի մասնակիցներ

Ռինալդո Նազզարո 
Նազզարոն Անվտանգության ծառայություններ մատուցող Omega Solutions International LLC ընկերության սեփականատերն է։ «Սպիտակների գերակայություն» շարժման կողմնակից և «Հյուսիսարևմտյան տարածքային իմպերատիվի» անդամ, որը նպատակ ունի ստեղծել սպիտակամորթների առանձին պետություն ԱՄՆ հյուսիսարևմտյան նահանգներում։ Ամուսնացած է Ռուսաստանի քաղաքացու հետ։ Ըստ ՀԴԲ-ի և BBC-ի, 2018 թվականից բնակվում է Սանկտ Պետերբուրգում (Ռուսաստան)։

Ռիչարդ Տոբին 
2019 թվականի սեպտեմբերին խմբի անդամները հարձակումներ են իրականացրել Միչիգան նահանգի Ռասին, Վիսկոնսին և Հենքոկ սինագոգների վրա ։ Հետաքննության արդյունքների համաձայն՝ հարձակումների կազմակերպիչը ոմն Ռիչարդ Թոբինն է։ Անմիջական հարձակումը կատարել են խմբի մյուս անդամները՝ Թոբինի հանձնարարությամբ։ Թոբինն այս գործողություններն անվանել է «Բյուրեղապակյա գիշերային գործողություն»։

Պատրիկ Մեթյուզ 
2019 թվականի օգոստոսի 16-ին կապրալ Պատրիկ Մեթյուզը (նույն ինքը՝ Dave Arctorum կամ coincidence detector) հեռացվել է Կանադայի զինված ուժերից։ Մեթյուզը փորձել է կազմակերպել The Base և Atomwaffen սկզբնական կազմակերպությունը Մանիտոբայում։

Մեթյուզին նաև մեղադրել են տեղի հակաֆաշիստներին վախեցնելու համար պաստառներ տեղադրելու մեջ։ 2019 թվականի հուլիսին «Պահպանիր քո ռասան, միացիր Հիմքին» գրությամբ պաստառները (անգլ.՝ Save your Race, Join the Base) սկսել են հայտնվել Մանիտոբայում։ Տեղի լրագրողները պարզել են, որ Մեթյուզը անցնում էր վերապատրաստում Ջորջիայի (ԱՄՆ) մարզական ճամբարում : Օգոստոսի 19-ին Կանադայի ոստիկանության աշխատակիցները Մանիտոբայում խուզարկել են Մեթյուզի տունը և զենք առգրավել։ Օգոստոսի 24-ին Մեթյուզը դիմել է փախուստի և ազատվել բանակից։ Մեթյուզի մեքենան հայտնաբերվել է Մանիտոբայի Փեյնի նահանգի սահմանի մոտ։ Ենթադրվում էր, որ դրանից հետո նա ապօրինի մուտք է գործել Միացյալ Նահանգներ։ Հնարավոր է՝ Մեթյուզին օգնել է Մինեսոտայի Հիմք կազմակերպությունը։ 2020 թվականի հունվարին Մերիլենդում Մեթյուզը և նրա հանցակիցներ Բրայան ՄԼեմլին և Ուիլյամ Բիլբրոն ձերբակալվել են ՀԴԲ-ի կողմից։ Նրանց մեղադրում են գրոհային հրացաններ և DMT պատրաստելու մեջ։ Նրանց սպառնում է 10 տարվա ազատազրկում՝ հրազենի կիրառման և այդ թվում՝ գնդացիրի տեղափոխման հանցագործությունների համար։

Ծանոթագրություններ 

2018 հիմնադրված կազմակերպություններ
Նեոնացիզմ
ԱԽՎ նախագծի հոդվածներ